RESOLUCIÓN do 14 de setembro de 2006 pola que se convoca un curso sobre operativa básica na intervención policial.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 27/09/2006

Dentro das actividades programadas para o ano 2006, en colaboración coa Deputación Provincial de Ourense, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Ourense, anúnciase a realización dun curso sobre operativa básica na intervención policial, que deberá desenvolverse conforme as seguintes bases:
Obxectivos.
-Coñecer as técnicas operativas de intervención nas distintas situacións do traballo policial, de xeito que se utilicen sempre as respostas máis axeitadas para cada caso.
-Estudo de distinta casuística operativa, con simulación de casos.
-Coñecer o uso e manexo dos medios técnicos de que dispoñen os corpos de policía para un mellor desenvolvemento das súas actividades.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Ourense, será obxecto de publicación no Diario Oficial de Galicia e no BOP de Ourense.
Destinatarios.
O curso vai dirixido aos membros dos corpos de policía local da provincia de Ourense.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de outubro ás 14.00 horas.
3. As instancias deberán enviarse á Deputación Provincial de Ourense-Departamento de Formación Continua (fax: 988 38 52 15): rúa Progreso nº 30, 32003 Ourense; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 16 ao 26 de outubro.
O horario será das 16.00 ás 21.00 horas.
Contido.
Módulo I.
Concepto de intervención policial.
Intervención policial xenérica.
Módulo II.
Os medios técnicos e o uso deles.
As comunicacións. O armamento.
Módulo III.
Intervención policial ante persoas armadas e individuos perigosos.
Intervención policial en concentracións e aglomeracións. Variantes.
Módulo IV.
Os controis policiais. Variantes.
Cacheo e rexistro policial.
Detención policial.
Módulo V.
Coordinación das forzas de seguridade nos casos de intervención policial ante situacións complicadas ou casos de emerxencia.
Establecemento de pautas ou procedementos de planificación dos dispositivos de intervención.
Relación de admitidos.
A relación de admitidos farase pública o día 11 de outubro a partir das 14.00 horas, tanto pola Deputación Provincial de Ourense como polo Centro de Estudos Xudiciais e Seguridade Pública de Galicia e na páxina web
http://cexesga.xunta.es, ou ben poden coñecer e confirmar a súa asistencia chamando aos teléfonos 986 59 02 41 (Cexesga
) ou 988 38 51 42 (Departamento de Formación Continua da Deputación Provincial de Ourense).
Lugar.
O curso desenvolverase nas aulas do centro cultural da Deputación Provincial de Ourense sito na rúa Progreso nº 30.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
Tanto o Centro de Estudos Xudiciais e Seguridade Pública de Galicia como a Deputación Provincial de Ourense, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 14 de setembro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia